5 Voꝛrede. 
auch der heilig Paulus leret. So wollet nun jr / die beſſers nit wiſſen / euch 
hiemit laſſen weiſen / vnd alle geſchoͤpff vnd werck Gottes inn den Creatu⸗ 
ren / alſo anſehen / die ergrůndẽ vnd gebꝛauchen / das jr als bald / durch die 
erinneret / mit reinem gleubigen gemuͤt / vnd ewiger danckbarkeit euch v⸗ 
berſich zum Schoͤpffer ſelbs vnſerem lieben himliſchen Vatter erſchwing⸗ 
en / ſo werden jr lernen mögen den rechten gebꝛauch aller dingen. Vnd laſſe 
niemand bei ſich die angeboꝛne verderbte onachtſamkeit Göttlicher wer⸗ 
cken einreiſſen vnd ein wurtzelen / ſonder ſtrebe vil mehꝛ darnach / das / wie 
Gott dem menſchen alles zů gůt vnd nutz erſchaffen hat / vnd für vnd 
für durch fein gute erhaltet / alſo er / der menſch / Gott auch 
zů eim ewigen rhům vnd pꝛeiß ſeie vnd bleibe. 
Gehab dich wol. Straßburg den x. 
Septembꝛis / Anno 
M. D. xlvj. 
